Կարմե Ռուսկալեդա ի Սերա

Կարմե Ռուսկալեդա ի Սերա (, ), Սան Պոլ դե Մարի նահահանգում գտնվող Սան Պաու ռեստորանի կատալոնացի անվանի  շեֆ-խոհարար։

Ռուսկալեդան մեծացել է ֆերմերի ընտանիքում և որպես աղջիկ սկսել է զբաղվել խոհարարությամբ։ Սովորել է տիրապետել Շարկութերի պատրաստման տեխնիկային այնպես, ինչպես առևտրին։ 1975 թվականին  ամուսնացել է  նպարավաճառ Թոնի Բալամի հետ, որից հետո 1988 թվականին զույգը բացել է Սան Պաու ռեստորանը։ 1991 թվականին այն ձեռք է բերել «Միշելին Գայդ» աստղը, իսկ 2006 թվականին՝ երրորդ «Միշելին» աստղը։ Այսօր նրա ռեստորանները ընդհանուր թվով ունեն յոթ աստղ. երեքը՝ Կատալոնիայում, երկուսը՝ Տոկիոյում գտնվող Սան Պաուի և երկուսը՝ Բարսելոնայում գտնվող «Մանդարին Օրիենտալ» հյուրանոցի «Մոմենթս» ռեստորանի համար, դարձնելով նրան աշխարհի միակ կին շեֆ-խոհարարը, ով ձեռք է բերել «Միշելին» յոթ աստղ։ 1999 թվականին  Սան Պոլ դե Մարի ռեստորանը նույնպես ձեռք է բերել «Կամպսա» ուղեցույցի  առավելագույն երեք արևները։

Նրա խոհանոցը ամենայն խստությամբ հիմնված է եղել կատալոնական ավանդույթների վրա, թեպետ այն  բաց է եղել դրսից եկող գործոնների համար, սակայն կենտրոնացել են որակի և սեզոնային արտադրանքի վրա։ Հաճախ հարաբերվել է օգտվողների հետ մատուցվող ճաշատեսակի մենյուի բացատրության համար։

2000 թվականից հրատարակել է Միջերկրածովյան խոհանոցին վերաբերող բազմաթիվ գրքեր, շեշտը դնելով ժամանակակից, թեթև, արագ ու համեղ ուտելիքի վրա, ընդգրկելով ոչ մասնագիտացված խոհանոցների վերամշակված բաղադրատոմսեր։ Ամենանշանավորը «Կուինար պեր սեր ֆելիք» բաղադրատոմսն է (Խոհարարությամբ զբաղվել նշանակում է լինել երջանիկ)։ 2007 թվականին հրատարակել է «Կարմե Ռուսկալեդասի Միջերկրական խոհանոցը» գիրքը։

Այժմ Բարսելոնայում գտնվող «Մանդարին Օրիենտալ» հյուրանոցի «Մոմենթս» ռեստորանի շեֆ-խոհարարն է։

Հանրային մշակույթում 
«Բալեմ» (Եկե՛ք պարենք այն) ալբոմում մի սարդանա կա, որը կոչվում է Կարմե Ռուսկալիդա, այն  հնչում է կոբլայի (կատալոնական  անսամբլ) նվագակցությամբ «Լա Ֆլամա» ռեստորանում, որի երաժշտությունը գրել է Պերե Վիլան 2001 թվականին։

Ծանոթագրություններ 

 Carme Ruscalleda

Կին
Կատալոնացիներ
Խոհարարներ
Կատալոնական խոհանոց
Միջերկրածովյան խոհանոց